Olof Enckell

Olof Wilhelm Toussaint Enckell (12. maaliskuuta 1900 Kurkijoki – 11. kesäkuuta 1989 Kauniainen) oli suomenruotsalainen kirjailija ja kirjallisuudentutkija. Enckell toimi Helsingin yliopiston ruotsinkielisen kirjallisuuden professorina vuosina 1950–1967.

Ura
Enckell työskenteli Helsingin yliopiston kirjastossa ja Hufvudstadsbladetin toimittajana. Hän suoritti maisterintutkintonsa vuonna 1923 ja väitteli tohtoriksi 1958 toimiessaan jo professorina.

Enckell oli suomenruotsalaisen modernismin tutkija. Hänen tuotantoonsa sisältyy niin romaaneja, matkakirjoja kuin tutkielmiakin. Enckellin esikoisteos oli Ett klosteräventyr, joka ilmestyi vuonna 1930. Tutkielmissaan hän käsitteli muun muassa Elmer Diktoniusta (Den unge Diktonius, 1946), Edith Södergrania (1949, 1959) ja Hagar Olssonia (Den unga Hagar Olsson, 1949). Jääkäriliikkeen vaiheita tarkasteleva Jägarnas historia () ilmestyi 1943.

Enckellin vanhemmat olivat professori Karl Enckell (1853–1937) ja Vesta Charlotta Edgren (1871–1947), veljiä taas kirjailija ja taidemaalari Rabbe Enckell, taidemaalari Torger Enckell ja dipl.ins, tehtaanjohtaja Jarl Enckell. Hänen puolisonsa vuosina 1924–1930 oli kirjailija ja nukketeatteritaiteilija Monica Ehrström-Enckell, joka myöhemmin tunnettiin nimellä Mona Leo. Hänen toinen puolisonsa vuodesta 1933 oli Dagmar (”Daggi”) o.s. Thesleff, Wilhelm Thesleffin tytär. Näytelmäkirjailija Milja Sarkola on Olof Enckellin tyttärentytär.

Tuotanto

Ruotsiksi
 Ett klosteräventyr, Söderström 1930
 Halmstacken, Söderström 1931
 Falska trubadurer: Romantisk resa över Pyrenéerna, Söderström 1932 (Åke Claessonin kanssa)
 Vårt hjärta, Söderström 1933
 Guldkedjan: Vårt hjärta 2, Söderström 1934
 Olivparadiset på banditernas ö: Romantisk resa till Korsika, Söderström 1934
 Tre (3) månader à dato Olof Enckell: Idyll i funkis, Söderström 1935
 De klagande vindarnas ö: Romantisk resa till Irland, Söderström 1937
 Modern finlandssvensk prosa (i urval av Olof Enckell), Söderström 1937, 1942
 Vakt i Öster: Vandringar i Gränskarelen, Söderström 1939
 Den finske soldaten i 1939–1940 års krig, Stockholm 1940
 Finland en försvarskamp (av Gylfe Svedlund, Karl-Olof Hedström, Olof Enckell, Axel Grönvik, Eirik Hornborg, Gunnar Johansson), Fritzes, Stockholm 1940
 Krigaren och bonden: Efterskrift till "Vakt i öster", Söderström 1940
 Rapport från ödemarken, Söderström 1942
 Jägarnas historia, Söderström 1943
 Det stora äventyret, Fahlcrantz & Gumælius, Stockholm 1944
 Solnedgång, Söderström 1945
 Den unge Diktonius, Schildt 1946
 Finska berättare (i urval och presentation ov Olof Enckell och Mika Waltari), Holger Schildts förlag 1946 (2. painos 1954)
 Esteticism och nietzscheanism i Edith Södergrans lyrik: Studier i finlandssvensk modernism 1, Svenska litteratursällskapet i Finland – Söderström 1949
 Den unga Hagar Olsson: Studier i finlandssvensk modernism 2, Skrifter utgivna av Svenska litteratursällskapet i Finland 324, 1949
 Edith Södergran och den estetiska idealismen, Societas scientiarum Fennica 1959
 Vaxdukshäftet: En studie i Edith Södergrans ungdomsdiktning, Söderström 1961
 Gunnar Castrén: minnestal hållet vid Finska vetenskaps-societetens sammanträde den 17 april 1961, Societas scientiarum Fennica 1962
 Finlands svenska litteratur 1: Från medeltiden till Åboromantiken (av Lars Huldén, Jarl Gallén, Olof Enckell och Erik Ekelund), Söderström & Co 1968
 Rabbe Enckell i Borgå, 1978
 Klostret vaknade tidigt, 1997

Suomennoksia

Lähteet

Kirjallisuutta

Aiheesta muualla
 
 Helsingin yliopiston opettaja- ja virkamiesluettelo 1918–2000. 

Suomenruotsalaiset kirjailijat
Helsingin yliopiston ruotsinkieliset professorit
Vuonna 1900 syntyneet
Vuonna 1989 kuolleet
Suomalaiset professorit